XXXTentacion

**Jahseh Dwayne Ricardo Onfroy** (1998–2018), kjent under artistnavnet **XXXTentacion**, var en amerikansk rapper, sanger og låtskriver. Hans gjennombrudd kom med singelen «Look at Me», som ble publisert på musikkstrømmetjenesten SoundCloud 31. desember 2015. Låtens høyeste rangering på Billboard Hot 100 var 12.-plass. 

18. juni 2018 ble Onfroy skutt og drept etter at han forlot en motorsykkelforretning i Deerfield Beach, Florida. Fire menn har blitt siktet for drapet på XXXTentacion. Per 4. januar 2019 var alle de siktede pågrepet og avventer dom. 27. juni 2018 ble det holdt en minnestund for XXXTentacion i Florida. Onfroys tredje studioalbum, *[[Skins (XXXTentacion-album)|SKINS]]*, ble utgitt i desember 2018. Albumet er det første til å bli utgitt etter hans død.

Norge var det eneste landet i verden hvor Onfroys debutalbum *[[17 (XXXTentacion-album)|17]]* fra 2017 fikk en førsteplass. Året etter gikk oppfølgeren *[[? (XXXTentacion-album)|?]]* også rett til toppen av VG-lista, samt førsteplass i åtte andre land inkludert den amerikanske Billboard 200. Hans tredje og første posthume studioalbum *[[Skins (XXXTentacion-album)|SKINS]]* toppet også VG-lista.

## Tidlig liv
Jahseh Dwayne Ricardo Onfroy ble født 23. januar 1998 i Plantation, Florida til jamaicanske foreldre, Dwayne Ricardo Onfroy og Cleopatra Bernard. Han hadde tre søsken. Onfroy vokste hovedsakelig opp hos bestemoren Collette Jones, grunnet morens økonomiske situasjon, i Pompano Beach, Florida og Lauderhill, Florida. Da Onfroy var seks år gammel, prøvde han å knivstikke en mann som «plaget» moren hans. Han ble plassert i et ungdomsprogram før han ble kastet ut av det og bodde hos bestemoren sin. 

Onfroys interesse for musikk begynte først etter at hans tante overtalte han til å begynne i skolekor og senere kirkekor. Han ble raskt fjernet fra skolekoret etter å ha angrepet en annen student. Onfroy gikk på Margate Middle School, der han ble utvist etter å ha vært involvert i en rekke konfrontasjoner, trusler og fysiske aggresjoner. Han ble senere meldt inn i Sheridan House Family Ministries av sin mor, noe som varte i over seks måneder. Onfroy begynte å lytte til nu-metal, hardrock og rap under oppholdet ved Sheridan House Family Ministries, som førte til at han lærte å spille både piano og gitar.

Onfroy gikk på Piper High School til han droppet ut i tiende klasse. Han beskrev seg selv i den perioden som en «misfit». Uttrykket refererer til hvor stille han var til tross for å være populær og regelmessig involvert i fysiske konfrontasjoner. Onfroy var ikke av den atletiske typen, og sa at han var usikker og deprimert på videregående. Onfroy sin første sang News/Flock ble lastet opp til soundcloud i 2013.

## Død
Den 18. juni 2018 dro Onfroy ut til en bank for å ta ut penger før han dro til RIVA Motorsports, en forhandler av motorsykler og båter i Deerfield Beach, Florida. Da han hadde forlatt RIVA Motorsports ble han blokkert av en svart Dodge Journey SUV med fire menn. To av dem tok seg inn i bilen til Onfroy og stjal en liten Louis Vuitton-pose, og skjøt han flere ganger. De fire mennene rømte fra åstedet, og Onfroy ble fraktet til sykehus, hvor han ble erklært død.

## Diskografi

;Studioalbum
* *[[17 (XXXTentacion-album)|17]]* (2017)
* *[[? (XXXTentacion-album)|?]]* (2018)
* *[[Skins (XXXTentacion-album)|Skins]]* (2018)
* *[[Bad Vibes Forever (album)|Bad Vibes Forever]]* (2019)

;Felles studioalbum
* *[[Members Only Vol. 4]]* (2019) (med Members Only)

## Fotnoter

## Referanser


## Eksterne lenker
* 
* 
* 
*